બી.બી.સી. ગુજરાતીના સહયોગી સુચિત્રા મોહંતીએ સર્વોચ્ચ અદાલતની કાર્યવાહી વિશે જણાવ્યું છે કે કોવિડ-19ના ફેલાવાની વચ્ચે ધો. 12ની પરીક્ષા લેવા મુદ્દે સી.બી.એસ.ઈ. (સેન્ટ્રલ બોર્ડ ઑફ સેકન્ડરી ઍજ્યુકેશન) તથા ICSE (ઇન્ડિયન સર્ટિફિકેટ ઑફ સેકન્ડર ઍજ્યુકેશન)ની સામે સર્વોચ્ચ અદાલતમાં ધા નાખવામાં આવી હતી. 

કેન્દ્ર સરકાર વતી હાજર રહેલા સૉલિસિટર જનરલ તુષાર મહેતાએ જણાવ્યું હતું કે દિલ્હી, મહારાષ્ટ્ર તથા તામિલનાડુ સરકારોએ પરીક્ષા યોજવા માટે અસમર્થતા વ્યક્ત કરી છે. 

ધો. 10ની પરીક્ષા રદ કરવામાં આવી છે અને તેમાં ફરી પરીક્ષા નહીં લેવાય. વિદ્યાર્થીઓને તેમની ગત ત્રણ પરીક્ષાના આધારે માર્ક્સ આપવામાં આવશે.

જ્યારે ધો. 12ના વિદ્યાર્થીઓને ગત પરીક્ષાઓના આધારે માર્ક્સ આપવાની ફૉર્મ્યુલા નક્કી કરી લેવામાં આવી છે. અથવા તો તેમની પાસે પાછળથી યોગ્ય વાતાવરણ થયે પરીક્ષામાં બેસવાનો વિકલ્પ રહેશે.  

ન્યૂઝ એજન્સી એ.એન.આઈ.ના રિપોર્ટ મુજબ આઈ.સી.એસ.ઈ.એ તેની પરીક્ષા રદ કરી છે અને તે ફરી પરીક્ષાનો વિકલ્પ નહીં આપે. 

જસ્ટિસ એ. એમ. ખાનવીલકરે ત્રણ જજોની બેન્ચની અધ્યક્ષતા કરી હતી. બેન્ચે ધો. 10 અને ધો. 12ની પરીક્ષા મુદ્દે વિગતવાર સ્પષ્ટતા કરતું નૉટિફિકેશન કાઢવા સી.બી.એસ.ઈ.ને આદેશ કર્યો છે.  

ગલવાનમાં ચીની સૈનિક પરત ફર્યા

પ્રતીકાત્મક તસવીર

ટાઇમ્સ ઑફ ઇન્ડિયાના અહેવાલ અનુસાર ચીનના સૈનિકો ગલવાન ખીણમાં ભારતીય હદમાં પરત ફર્યા છે અને મોટો કૅમ્પ પણ ઊભો કર્યો છે. કૉમર્શિયલ સેટેલાઇટ દ્વારા લેવાયેલી તાજી તસવીરો અને ઘટનાસ્થળેથી મળી રહેલી માહિતીના આધારે અખબારે આ અહેવાલ છાપ્યો છે. 

બુધવારે જાહેર કરાયેલી સેટેલાઇટ તસવીરોમાં દાવો કરાયો છે કે ચીનના સૈનિકો 15 જૂને જ્યાં હિંસક ઘટના ઘટી હતી તે 'પેટ્રોલિંગ પોઇન્ટ-14'(પીપી-14) પર મોટી સંખ્યા પરત ફર્યા છે.

ભારતીય સૈન્યએ 15 જૂને થયેલી હિંસક અથડામણમાં આ કૅમ્પને તોડી પાડ્યો હતો. પરતુ હવે પહેલાં કરતા મોટો કૅમ્પ બનાવવામાં આવ્યો છે જેમાં ઑબ્ઝર્વેશન પોસ્ટની જગ્યાએ ગન પોઝિશન છે. 

પૂર્વ લદ્દાખમાં સ્થિતિ વધારે ગંભીર જોવા મળી રહી છે. ચીન દેપ્સાંગ વિસ્તારમાં સૈન્યની પોઝિશનને રિઇન્ફૉર્સ કરી રહ્યું છે. જ્યારે તેણે પૅંગોંગ સો વિસ્તારમાં ભારતીય સરહદ પર કબજો કરવાનું ચાલુ રાખ્યું હોવાનું અખબાર નોંધે છે.  

ઉલ્લેખનીય છે કે ભારતીય સૈન્યના ચીફ જનરલ એમ.એમ. નરવણેએ બુધવારે પૂર્વ લદ્દાખની મુલાકાત લીધી હતી અને પરિસ્થિતિ વિશે જાણકારી મેળવી... \n\nમને ઉપરના લેખ માટે સારું શીર્ષક આપો.
ICSE-CBSE ધો. 10ની પરીક્ષા રદ, ધો. 12 માટે વિદ્યાર્થીઓ પાસે રહેશે વિકલ્પ